ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
டோக்கியோ ஒலிம்பிக் போட்டியி்ல் ஆண்களுக்கான ப்ரீ ஸ்டைல் 57 கிலோ எடை பிரிவில், இந்தியாவின் மல்யுத்த வீரர் ரவி குமார் தாஹியா வெள்ளிப் பதக்கம் வென்றார்
டோக்கியோ ஒலிம்பிக் போட்டியி்ல் ஆண்களுக்கான ப்ரீ ஸ்டைல் 57 கிலோ எடை பிரிவில், இந்தியாவின் மல்யுத்த வீரர் ரவி குமார் தாஹியா வெள்ளிப் பதக்கம் வென்று இந்தியாவுக்கு பெருமை சேர்த்தார்.
அவருக்கு குடியரசுத் தலைவர் திரு ராம்நாத் கோவிந்த், பிரதமர் திரு நரேந்திர மோடி, மத்திய விளையாட்டுத்துறை அமைச்சர் திரு அனுராக் சிங் தாகூர் ஆகியோர் வாழ்த்து தெரிவித்தனர்.
டோக்கியோ ஒலிம்பிக் போட்டியில், ஆண்களுக்கான ப்ரீ ஸ்டைல் மல்யுத்தத்தின் இறுதிப்போட்டி இன்று நடைப்பெற்றது. இதில் இந்தியாவின் மல்யுத்த வீரர் ரவி குமார் தாஹியா, இரண்டு முறை உலக சாம்பியன் பட்டம் வென்ற ரஷ்ய வீரர் ஜார் உகுவேவுடன் மோதினார். இதில் 4-7 என்ற கணக்கில் ரவி குமார் தாஹியா தோல்வியடைந்து வெள்ளிப் பதக்கம் வென்றார். ஒலிம்பிக் மல்யுத்த போட்டியில் சுஷில் குமாருக்கு அடுத்தபடியாக இவர் வெள்ளிப் பதக்கம் வென்றுள்ளார்.
டோக்கியோ ஒலிம்பிக்கில், மீராபாய் சானு, பி.வி.சிந்து, லவ்லினா பார்கோஹைன், இந்திய ஆண்கள் ஹாக்கி அணிக்கு அடுத்தபடியாக இந்தியா பெற்ற 5வது பதக்கம் இது.
குடியரசுத் தலைவர் ராம்நாத் கோவிந்த் சுட்டுரையில் விடுத்துள்ள வாழ்த்து செய்தியில், ‘‘ டோக்கியோ 2020 ஒலிம்பிக் போட்டியின் மல்யுத்த போட்டியில் ரவி தாஹியா வெள்ளிப் பதக்கம் வென்றதால் இந்தியா பெருமிதம் அடைகிறது. மிகவும் சிக்கலான சூழ்நிலைகளில் இருந்து நீங்கள் திரும்பி வந்து வெற்றி பெற்றுள்ளீர்கள். உண்மையான சேம்பியனாக, உங்கள் உள்பலத்தையும் காட்டியுள்ளீர்கள். மிகச் சிறப்பான வெற்றி பெற்றதற்கும் மற்றும் இந்தியாவுக்கு பெருமை சேர்த்ததற்கும் வாழ்த்துகள்’’ என குறிப்பிட்டுள்ளார்.
பிரதமர் திரு நரேந்திர மோடி சுட்டுரையில் விடுத்துள்ள வாழ்த்து செய்தியில், ‘‘ ரவிக்குமார் தாஹியா குறிப்பிடத்தக்க ஒரு மல்யுத்த வீரர்! அவரது போராட்டக் குணமும் உறுதியும் சிறப்பானவை. டோக்கியோ ஒலிம்பிக் போட்டியில் வெள்ளிப் பதக்கம் வென்ற அவருக்கு வாழ்த்துகள். அவரது சாதனைகளில் இந்தியா பெருமை கொள்கிறது’’ என குறிப்பிட்டுள்ளார்.
மத்திய விளையாட்டுத்துறை அமைச்சர் திரு அனுராக் தாகூர் சுட்டுரையில் விடுத்துள்ள வாழ்த்து செய்தியில், ‘‘ இந்தியா வென்றுள்ளது! ரவி, நீங்கள் சாதித்துள்ளீர்கள்! வாழ்த்துகள்! உங்களின் உணர்வுப்பூர்வமான ஆட்டம், ஒவ்வொரு இந்தியருக்கும் பெருமையான விஷயம்! என்ன ஒரு அற்புதமான பயணம்! இந்திய விளையாட்டுக்கு எவ்வளவு அற்புதமான நாள்!’’ என குறிப்பிட்டுள்ளார்.
ரவி குமார் தாஹியா, ஹரியானாவின் சோனிபட் மாவட்டம் நஹ்ரி கிராமத்தைச் சேர்ந்தவர். விவசாய குடும்ப பின்னணியைக் கொண்டவர். அவரது தந்தை, அவரது கிராமத்தில் நெல் வயலில் வேலை பார்ப்பவர். மல்யுத்தத்தை ரவி குமார் தாஹியா தனது 10 வயதில் தொடங்கினார். 2017ம் ஆண்டு நடந்த சீனியர் தேசியளவிலான போட்டியில் அவரது கால் முட்டியில் காயம் ஏற்பட்டது. இதன் காரணமாக, அவருக்கு எந்த நிறுவனமும் உதவ முன்வரவில்லை. காயத்திலிருந்து மீண்டு வர, அவர் தனது நலன் விரும்பிகளை சார்ந்திருந்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742844
-----
(Visitor Counter : 258
பாதுகாப்பு அமைச்சகம்
எகிப்து விமானப்படையுடனான நடைமுறை உத்தி தலைமைத்துவ நிகழ்ச்சியில் இந்திய விமானப்படை பங்கேற்கிறது
எகிப்தில்  ஜூன் 24 முதல் ஜூலை 22 வரை எகிப்து விமானப்படை ஆயுதப்பள்ளி வளாகத்தில் நடைமுறை உத்தி தலைமைத்துவ நிகழ்ச்சியில் இந்திய விமானப்படை பங்கேற்க உள்ளது. இதில் மூன்று சூ-30 எம்கேஐ விமானம், இரண்டு சி -17 விமானம் ஆகியவற்றுடன் 57 இந்திய விமானப்படை வீரர்கள் கலந்துகொள்வார்கள்.
இந்த பயிற்சி இருநாடுகளுக்கிடையே பாதுகாப்பு ஒத்துழைப்பை விரிவுப்படுத்துவது சிறந்த நடைமுறைகளை பரிமாறிக்கொள்வது ஆகியவற்றை நோக்கமாக கொண்டதாகும்.
இந்துஸ்தான் ஏரோநாட்டிக்ஸ் நிறுவனத்தால் இந்தியாவில் தயாரிக்கப்பட்ட சூ-30 எம்கேஐ விமானத்தின் செயல்பாட்டை வெளிப்படுத்தும் வாய்ப்பையும் இந்த பயிற்சி வழங்கும்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1836804
நிதி அமைச்சகம்
2022 ஆகஸ்ட் மாதத்தில் வசூலிக்கப்பட்ட மொத்த ஜிஎஸ்டி வருவாய் ரூ. 1,43,612 கோடி
2022 ஆகஸ்ட் மாதத்தில் வசூலிக்கப்பட்ட மொத்த ஜிஎஸ்டி வருவாய் ரூ.1,43,612 கோடியாகும். இதில் மத்திய ஜிஸ்டி ரூ.24,710 கோடி, மாநில ஜிஎஸ்டி ரூ.30,951 கோடி, ஒருங்கிணைந்த ஜிஎஸ்டி  ரூ.77,782 கோடி, கூடுதல் வரி  ரூ.10,168 கோடி .
ஒருங்கிணைந்த ஜிஎஸ்டி-யிலிருந்து மத்திய ஜிஎஸ்டி-க்கு ரூ.29,524 கோடியையும், மாநில ஜிஎஸ்டி-க்கு ரூ.25,119 கோடியையும் அரசு வழங்கியுள்ளது. முறைப்படியான பைசலுக்கு பின், 2022 ஆகஸ்ட் மாதத்தில் மத்திய ஜிஎஸ்டி-க்கான வருவாய் ரூ.54,234 கோடியாகவும், மாநில ஜிஎஸ்டி-க்கான வருவாய் ரூ.56,070 கோடியாகவும் இருந்தது.
கடந்த ஆண்டு இதே மாதத்தில் ஜிஎஸ்டி வருவாய் ரூ.1,12,020 கோடி என இருந்த நிலையில், இந்த ஆண்டு வருவாயில் 28 சதவீதம் உயர்ந்துள்ளது. சென்ற ஆண்டு இதே காலத்தைவிட பொருட்கள் இறக்குமதி மூலமான வருவாய் 57 சதவீதமும் உள்நாட்டு பரிவர்த்தனை மூலமான வருவாய்  19 சதவீதமும் அதிகரித்துள்ளது.
தமிழ்நாட்டில், 2021 ஆகஸ்ட் மாதத்தில் 7,060 கோடியாக இருந்த ஜிஎஸ்டி வருவாய், 2022 ஆகஸ்ட் மாதத்தில் ரூ.8,386 கோடியாகி 19 சதவீத வளர்ச்சி கண்டுள்ளது. புதுச்சேரியில் 2021 ஆகஸ்ட் மாதத்தில் ரூ.156 கோடியாக இருந்த ஜிஎஸ்டி வருவாய், 2022 ஆகஸ்ட் மாதத்தில் ரூ.200 கோடியாகி 28 சதவீத வளர்ச்சி கண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1855967
------
(Visitor Counter : 220
ஜல்சக்தி அமைச்சகம்
ஜம்மு-காஷ்மீரின் ஸ்ரீநகர், காந்தர்பால் மாவட்டங்களின் அனைத்து ஊரக வீடுகளுக்கும் தண்ணீர்க் குழாய் இணைப்புகள்
வரும் 2024-ஆம் ஆண்டுக்குள் நாட்டில் உள்ள அனைத்து ஊரக வீடுகளுக்கும் தண்ணீர்க் குழாய் இணைப்பு வழங்க மத்திய ஜல்சக்தி அமைச்சகத்தின் ஜல்ஜீவன் இயக்கம் இலக்கு நிர்ணயித்துள்ள நிலையில், ஜம்மு-காஷ்மீர் யூனியன் பிரதேசத்தில் உள்ள காந்தர்பால் மற்றும் ஸ்ரீநகர் மாவட்டங்களில் அனைத்து வீடுகளுக்கும் தண்ணீர்க் குழாய் இணைப்புகள் வழங்கப்பட்டுவிட்டன.
ஜம்மு-காஷ்மீர் யூனியன் பிரதேசத்தில் மொத்தமுள்ள 18.17 இலட்சம் ஊரக வீடுகளில் 8.66 இலட்சம்  வீடுகளுக்குத் தண்ணீர் இணைப்புகள் வழங்கப்பட்டுள்ளன. 2020-21 ஆண்டுக்குள் 2.32 இலட்சம் வீடுகளுக்கு இணைப்புகள் வழங்கவும், 2022-ஆம் ஆண்டுக்குள் அனைத்து ஊரக வீடுகளுக்கும் தண்ணீர் இணைப்புகள் வழங்கவும் திட்டமிடப்பட்டுள்ளது.
இதுவரை கோவா மாநிலம், ஜம்மு-காஷ்மீரின் ஸ்ரீநகர், காந்தர்பாலில் 18 மாவட்டங்கள், இமாச்சலப்பிரதேசத்தின் லாஹூல் & ஸ்பிடி ஆகிய பகுதிகள் தவிர நாடு முழுவதும் 423 தொகுதிகள், 33000 கிராமப் பஞ்சாயத்துகள் மற்றும் 60,000 கிராமங்களில் இந்தத் திட்டம் 100 சதவீதம் நிறைவேற்றப்பட்டுள்ளது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1681481
பிரதமர் அலுவலகம்
முத்ரா திட்டப் பயனாளிகளுடன் பிரதமர் நாளை கலந்துரையாடுகிறார்
முத்ரா திட்டத்தின் மூலம் நாடுமுழுவதும் பயனடைந்த பயனாளிகளில் 100-க்கும் மேற்பட்டவர்களுடன் பிரதமர் திரு நரேந்திர மோடி புதுதில்லியில் நாளை கலந்துரையாடுகிறார்.
இளைஞர்களிடையே தொழில்முனைவோர் திறனை ஊக்குவிக்கும் வகையில், உத்தரவாதம் ஏதுமின்றி எளிதில் கடனுதவி வழங்கும் மத்திய அரசின் முன்னோடித் திட்டங்களில் ஒன்றாக, பிரதமரின் முத்ரா திட்டம் உள்ளது. 2018 மார்ச் 23 வரை, 4,53,51,509 கடன்கள் ஒப்பளிக்கப்பட்டு, ரூ. 2,28,144.72 கோடி அளவிற்குக் கடனுதவி வழங்கப்பட்டுள்ளது. இத்திட்டத்தின்கீழ், இதுவரை மொத்தம் ரூ. 220596.05 கோடி வழங்கப்பட்டுள்ளது.
நிறுவனம் சாராத சிறுதொழில் துறையினருக்கு நிதியுதவி கிடைப்பதை உறுதி செய்து, ஊக்கப்படுத்தும் வகையில், 2015 ஏப்ரல் 8 அன்று இத்திட்டம் தொடங்கப்பட்டது. எளிதில் அணுகும் வகையில், இந்தக் கடனுதவி, சிஷு, கிஷோர், தருண் ஆகிய மூன்று பிரிவுகளில் வழங்கப்படுகிறது.
இத்திட்டத்தின்கீழ், ரூ. 10 லட்சம் வரையிலான அனைத்துக் கடன்களும், வருமானம் ஈட்டும் நடவடிக்கையாகக் கருதப்பட்டுப் பிரதமரின் முத்ரா திட்டத்தின் கீழ், கடனுதவி வழங்கப்படும். ரூ.50,000 வரையிலான கடன்கள் சிஷு துணைத் திட்டத்தின் கீழும், ரூ.50,000 முதல் 5 லட்சம் வரை கிஷோர் துணைத் திட்டத்தின் கீழும், ரூ. 5 லட்சம் முதல் 10 லட்சம் வரை தருண் துணைத் திட்டத்தின் கீழும் கடனுதவி வழங்கப்படுகிறது.
வேளாண் சார்ந்த பணிகள்  மற்றும் வாழ்வாதாரத்தை மேம்படுத்துவதற்கு உறுதுணையான அல்லது வருவாய் ஈட்டும் சேவைகளும் 2016 ஏப்ரல் முதல் பிரதமரின் முத்ரா திட்டத்தின் கீழ் சேர்க்கப்பட்டுள்ளன.
(Visitor Counter : 120
புவி அறிவியல் அமைச்சகம்
மிகத்தீவிரமான புயல் நிசர்கா, மகாராஷ்டிராவில் கரை கடந்தது - வட மகாராஷ்டிரா, அதை ஒட்டியுள்ள தெற்கு குஜராத் கடலோரப் பகுதிகளுக்கு எச்சரிக்கை- சிவப்பு வண்ண எச்சரிக்கை
கிழக்கு மத்திய அரபிக் கடலில் தீவிரப் புயல் வடகிழக்குமுகமாக நகர்ந்து கடந்த 6 மணி நேரங்களில் மணிக்கு 23 கிலோமீட்டர் என்ற வேகத்தில் நகர்ந்து மஹாராஷ்டிரா கரையைக் கடந்தது. மணிக்கு100- 110 கிலோ மீட்டர் வேகத்தில் அதிகபட்சக் காற்று வீசியது. இன்று 3 ஜூன், 2020 இந்திய நேரப்படி 12.30முதல் 14.30 மணியிடையே மஹாராஷ்டிரா கரையைக் கடந்தது. 18.5° வடக்கு அட்ச ரேகை, 73.2°கிழக்கு தீர்க்க ரேகை மகாராஷ்டிராவில் அலிபாகுக்கு கிழக்கு-தென்கிழக்கு பகுதியருகே, மும்பைக்கு  75 கிலோமீட்டர் தென்கிழக்கே, புனேவுக்கு  மேற்கே 65 கிலோ மீட்டர் தொலைவில் மையம் கொண்டிருந்தது. இது அடுத்த 6 மணி நேரங்களில் வடகிழக்குமுகமாக நகர்ந்து புயலாக வலுவிழக்கக்கூடும்.
மும்பையில்  உள்ள டாப்ளர் வானிலை ராடார்கள் மூலமாக இது தொடர்ந்து கண்காணிக்கப்பட்டு வருகிறது
(Visitor Counter : 148
ரெயில்வே அமைச்சகம்
பனாரஸ் இந்து பல்கலைக்கழகத்தில் திரு அஷ்வினி வைஷ்ணவ் பனாரஸ் இந்து பல்கலைக்கழகம் மற்றும் ஐஐடி மாணவர்களுடன் கலந்துரையாடினார்
சென்னை, மதுரை உள்பட 50 ரயில் நிலையங்களை மறுசீரமைப்பு செய்ய மத்திய அமைச்சரவை ஒப்புதல்- ரயில்வே அமைச்சர்
ரயில்வே, தொலைத்தொடர்பு, மின்னணு மற்றும் தகவல் தொழில்நுட்பத் துறை அமைச்சர் திரு அஷ்வினி வைஷ்ணவ் இன்று வாரணாசியில் உள்ள பனாரஸ் இந்து பல்கலைக்கழகத்தில், அந்தப் பல்கலைக்கழக மாணவர்கள் மற்றும் ஐஐடி மாணவர்களுடன் கலந்துரையாடினார்.
பிரதமர் தலைமையில், முதலில் நாடு, எப்போதும் நாடே முதல் என்ற உணர்வுடன் உள்கட்டமைப்பை வலுப்படுத்த இந்திய ரயில்வே செயல்பட்டு வருவதாக அவர் கூறினார். பல்வேறு நகரங்களின் ரயில் நிலையங்களில் அந்த நகரத்தின் அடையாளம் தெளிவாகத் தெரிய வேண்டும் என்று பிரதமர் விரும்புவதாக அவர் மேலும் கூறினார்.
பொதுவாக, நகரின் இரு பகுதிகளையும் இணைக்கும் வகையில் ரயில் நிலையம் அமைய வேண்டும் என வலியுறுத்திய அமைச்சர், இதை நிறைவேற்றும் வகையில் ரயில் நிலைய விரிவாக்கம் மேற்கொள்ளப்பட்டு வருகிறது என்றார். இதனுடன், காத்திருப்பு பட்டியல்கள், இடையூறுகள் மற்றும் ரயில் இயக்கங்களில் ஏற்படும் தாமதங்களிலிருந்து மக்களை விடுவிக்கும் வகையில், திறன்கள் அதிகரிக்கப்பட்டு வருகின்றன, என்று அவர் கூறினார்.
பத்து ஆண்டுகளுக்கு முன்பு, நாட்டில் ரயில் மற்றும் மின்னணு உள்ளிட்ட பிற துறைகளில் உற்பத்தி மிகவும் குறைவாகவே இருந்தது. இன்று, இந்திய பொறியாளர்களின் ஆதரவுடன்,இந்த துறைகளில் பெரிய அளவில் உள்நாட்டிலேயே உற்பத்தி செய்யப்படுகிறது என திரு வைஷ்ணவ் கூறினார்.
நவீன வசதிகளுடன் கூடிய வந்தே பாரத் விரைவு ரயில்கள் நாடு முழுவதும் இயக்கப்படும் என்று திரு வைஷ்ணவ் தெரிவித்தார். இதற்கான பணிகள் மேற்கொள்ளப்பட்டு வருகின்றன. வாரணாசி சந்திப்பு, காசி ரயில் நிலையம் ஆகியவை உலகத் தரம் வாய்ந்த ரயில் நிலையங்களாக மாற்றியமைக்கப்பட்டு வருவதாக அவர் கூறினார். அடுத்த 50 ஆண்டு கால தேவைகளை கருத்தில் கொண்டு இந்த நிலையங்கள் புதுப்பிக்கப்பட்டு வருகின்றன. அகமதாபாத், காந்திநகர், சார்பாக் லக்னோ, சென்னை, பெங்களூரு கண்டோன்மென்ட், மதுரை உள்ளிட்ட 50 ரயில் நிலையங்களை மறுசீரமைப்பு செய்ய மத்திய அமைச்சரவை ஒப்புதல் அளித்துள்ளதாக அவர் தெரிவித்தார். இவற்றில் 45 ரயில் நிலையங்களில் பணிகள் தொடங்கியுள்ளன என்ற தகவலையும் அவர் தெரிவித்தார்.
நாடு முழுவதையும் இணைக்கும் வகையில் இந்திய ரயில்வே செயல்பட்டு வருவதாக கூறிய அமைச்சர், ஒரே பாரதம் உன்னத பாரதம் என்ற பிரதமரின் தொலைநோக்கு பார்வையை காசி தமிழ் சங்கமம் நிறைவேற்றுகிறது என்றார்.
முன்னதாக, பண்டிட் மதன் மோகன் மாளவியா சிலைக்கு அமைச்சர் மாலை அணிவித்து மரியாதை செலுத்தினார்.
உலகின் இரண்டாவது பெரிய மொபைல் போன் உற்பத்தியாளராக தற்போது இந்தியா மாறியுள்ளது என்று திரு அஷ்வினி வைஷ்ணவ் கூறினார். மொபைல் கோபுரங்கள் மற்றும் 5ஜி தொழில்நுட்ப வசதிகள் கொண்ட உலகின் ஆறாவது நாடாக இந்தியா மாறியுள்ளது. 2047ஆம் ஆண்டுக்குள் நாட்டை வளர்ச்சியடைந்த நாடாக மாற்ற மாணவர்கள் முன்வரவேண்டும் என்று அவர் கேட்டுக்கொண்டார்.
5ஜி துறையிலும் பணிகள் வேகமாக நடந்து வருவதாக கூறிய திரு வைஷ்ணவ், நாட்டில் உள்ள 100 பல்கலைக்கழகங்களில் 5ஜி ஆய்வகங்கள் அமைக்கப்படும் என்று தெரிவித்தார். தற்போது ஒவ்வொரு வாரமும் 2500, 5ஜி கோபுரங்களை அமைக்க இலக்கு நிர்ணயம் செய்யப்பட்டுள்ளதாகவும், அடுத்த ஆண்டு ஜனவரி மாதத்திற்குள் வாரந்தோறும் 10,000 கோபுரங்களை அமைக்குமாறு பிரதமர் கேட்டுக் கொண்டுள்ளதாகவும் அவர் கூறினார். அடுத்த தீபாவளிக்குள், நாட்டின் பெரும்பாலான பகுதிகளுக்கு 5ஜி கட்டமைப்பு சென்றடையும் என்று அமைச்சர் உறுதியளித்தார்
மின்னணு மற்றும் தகவல் தொழில்நுட்பம்
மென்பொருள் புதுமைக்கான சவாலில் கலந்து கொள்வதற்கான கடைசி தேதி 2021 செப்டம்பர் 15 வரை நீட்டிப்பு
ஆளுகை மற்றும் அரசு செயல்பாட்டில் ‘இலவச மற்றும் திறந்தவெளி ஆதார மென்பொருள்’  பயன்பாடு மற்றும் அதை பின்பற்றுதல் குறித்த விழிப்புணர்வை அதிகரிப்பதற்கான காணொலி வட்டமேசை ஆலோசனை மத்திய மின்னணு மற்றும் தகவல் தொழில்நுட்ப அமைச்சகத்தால் 2021 ஏப்ரல் 22 அன்று நடத்தப்பட்டது.
மைகவ்-வின் ஏழாவது ஆண்டை முன்னிட்டு #FOSS4Gov புதுமைகள் சவாலை மின்னணு மற்றும் தகவல் தொழில்நுட்ப அமைச்சகம் தொடங்கியது. இலவச மற்றும் திறந்தவெளி ஆதார மென்பொருளை அரசு பயன்பாட்டில் அதிகரிப்பது மற்றும் இந்திய இலவச மற்றும் திறந்தவெளி ஆதார மென்பொருள் சூழலியலை கட்டமைப்பது 2021 ஜூலை 26 அன்று அறிவிக்கப்பட்ட இந்த சவாலின் நோக்கமாகும்.
இந்த சவாலின் வாயிலாக, இலவச மற்றும் திறந்தவெளி ஆதார மென்பொருள் சார்ந்த அல்லது புதிய கண்டுபிடிப்புகளை வெளிப்படுத்துமாறு இந்தியாவில் உள்ள பல்வேறு புதுமையாளர்கள், புது நிறுவனங்கள், பணியாளர்கள், கல்வியாளர்கள் மற்றும் மாணவர்கள் கேட்டுக்கொள்ளப்பட்டார்கள். சுகாதாரம், கல்வி, வேளாண்மை, நகர்ப்புற ஆளுகை ஆகியவற்றில் அரசு பயன்படுத்தும் வகையில் இந்த தொழில்நுட்பங்கள் இருக்க வேண்டும். இந்த சவாலின் வெற்றியாளர்களுக்கு ரொக்க பரிசுகள் மற்றும் அவர்களது கண்டுபிடிப்புகளை அரசு மின் சந்தையில்  விற்பதற்கான ஆதரவு வழங்கப்படும்.
இந்த சவாலில் கலந்து கொள்வதற்கான கடைசி தேதி 2021 செப்டம்பர் 15 வரை நீட்டிக்கப்பட்டுள்ளது. கண்டுபிடிப்பாளர்கள் அதிக அளவில் கலந்து கொள்ள வேண்டுமென்று மத்திய மின்னணு மற்றும் தகவல் தொழில்நுட்ப அமைச்சகம் வேண்டுகோள் விடுத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753198
----
(Visitor Counter : 177
நிதி அமைச்சகம்
மேற்கு வங்கத்தில் வெள்ளப்பாதிப்பைத் தடுக்கவும் நீர்ப்பாசன வசதிகளை மேம்படுத்தவும் ஒப்பந்தம்
மேற்கு வங்கத்தில் உள்ள தாமோதர் பள்ளத்தாக்கு நீர்த்தேக்கப் பகுதியில் நீர்ப்பாசன சேவைகளை மேம்படுத்தவும் வெள்ளத் தடுப்பு நிர்வாகத்துக்கும் 145 மில்லியன் அமெரிக்க டாலர் மதிப்பீட்டிலான ஒரு கடன் ஒப்பந்தத்தில் இந்திய அரசு, மேற்குவங்க அரசு மற்றும் உலக வங்கி ஆகியன இணைந்து இன்று கையெழுத்திட்டு உள்ளன.
மேற்குவங்க பேரளவு நீர்ப்பாசன மற்றும் வெள்ளத் தடுப்பு நிர்வாகத் திட்டமானது மேற்குவங்கத்தின் 5 மாவட்டங்களைச் சேர்ந்த 27 லட்சம் விவசாயிகளுக்கு பலன் தரும் திட்டம் ஆகும். மேலும் இந்தத் திட்டம் 393,964 ஹெக்டேர் நிலப்பரப்புக்கு சிறப்பான நீர்ப்பாசன வசதிகளையும் தரும். பருவநிலை மாறுதலின் தாக்கத்தைக் குறைக்கும் வகையிலும் வருடாந்திர வெள்ளச் சேதத்தில் இருந்து பாதுகாப்பு அளிக்கும் வகையிலும் இந்தத் திட்டமானது இருக்கும்.
இந்திய அரசின் சார்பில் இந்த ஒப்பந்தத்தில் நிதியமைச்சகத்தின் பொருளாதார உறவுகள் துறையின் கூடுதல் செயலாளர் திரு. சமீர் குமார் கார்ரே கையெழுத்திட்டு உள்ளார். அதே போன்று மேற்குவங்க அரசின் சார்பில் முதன்மை குடியிருப்பு ஆணையர் திரு கிருஷ்ணா குப்தாவும் உலக வங்கி சார்பில் அதன் இந்திய பிரிவு இயக்குனர் திரு. ஜுனைத் அகமத் ஆகியோர் கையெழுத்திட்டு உள்ளனர்.
(Visitor Counter : 182
பிரதமர் அலுவலகம்
பிகார் தினத்தையொட்டி அம்மாநில மக்களுக்கு பிரதமர் வாழ்த்து
பிரதமர் திரு.நரேந்திர மோடி, பிகார் மாநிலம் உருவான நாளான இன்று அம்மாநில மக்களுக்கு வாழ்த்துகளைத் தெரிவித்துள்ளார்.
அவர் விடுத்துள்ள சுட்டுரைச் செய்தியில், “பிகார் தினத்தையொட்டி அம்மாநிலத்தில் வசிக்கும் அனைவருக்கும் எனது நல்வாழ்த்துகள். பெருமைமிகு கடந்த காலம் மற்றும் செழுமையான கலாச்சாரம் என்ற சிறப்பு அடையாளத்தை கொண்டிருக்கும் இந்த மாநிலம் வளர்ச்சிக்கான புதிய பரிணாமங்களை உருவாக்கிக் கொண்டே இருக்கிறது” என்று தெரிவித்துள்ளார்.
•••••
(
உள்துறை அமைச்சகம்
விவசாயிகளுக்கு 8 பயிர்களுக்கான 17 புதிய வகை விதைகளை நாட்டுக்கு அர்பணித்ததற்காக பிரதமர் திரு.நரேந்திரமோடி, மத்திய வேளாண்துறை அமைச்சர் திரு.நரேந்திர தோமர் ஆகியோருக்கு மத்திய உள்துறை அமைச்சர் திரு. அமித் ஷா நன்றிகளைத் தெரிவித்துக் கொண்டுள்ளார்.
விவசாயிகளுக்காக வெவ்வேறு பயிர்களுக்கான புதிய வகை விதைகளை நாட்டுக்கு அர்பணித்ததற்காக பிரதமர் திரு.நரேந்திரமோடி, மத்திய வேளாண்துறை மற்றும் விவசாயிகள் நலத்துறை அமைச்சர் திரு.நரேந்திர தோமர் ஆகியோருக்கு மத்திய உள்துறை அமைச்சர் திரு. அமித் ஷா நன்றிகளைத் தெரிவித்துக் கொண்டுள்ளார். தமது தொடர் டிவிட்டர் பதிவுகளில் திரு.அமித் ஷா கூறுகையில், “திரு.நரேந்திரமோடி மற்றும் திரு.நரேந்திர தோமரும் விவசாயிகளுக்கு 8 பயிர்களுக்கான 17 புதிய வகை விதைகளை அர்பணித்ததன் மூலம் விவசாயத்துறைக்கு இன்றைய நாள் ஒரு வரலாற்று நாளாகும். பசுமை புரட்சி முதல் எப்போதுமே பசுமைபுரட்சி என்பதை நோக்கி தேசத்தை முன்னெடுக்கவும் மற்றும் மக்களுக்கு ஊட்டசத்துகளையும் இந்த பயிர்கள் அளிக்கும்,” என்றார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665192
அறிவியல் மற்றும் தொழில்நுட்பத்துறை
செயற்கை நுண்ணறிவு துறையில் இந்தியாவும், ஜெர்மனியும் இணைந்து செயல்பட உள்ளன: மத்திய அமைச்சர் டாக்டர். ஜிதேந்திர சிங்
செயற்கை நுண்ணறிவு ஸ்டார்ட்அப்கள் மற்றும் அவற்றில் ஆராய்ச்சி மற்றும் நிலைத்தன்மை மற்றும் சுகாதாரப் பாதுகாப்பில் அதன் பயன்பாடு ஆகியவற்றில் கவனம் செலுத்தி இணைந்து செயல்பட இந்தியாவும், ஜெர்மனியும் ஒப்புக் கொண்டுள்ளன என்று மத்திய அறிவியல் மற்றும் தொழில்நுட்பம் மற்றும் புவி அறிவியல் அமைச்சர் டாக்டர் ஜிதேந்திர சிங் ஜெர்மன் கல்வி மற்றும் ஆராய்ச்சிதுறை அமைச்சர் பெட்டினா ஸ்டார்க்-வாட்ஸிங்கருடனான சந்திப்புக்குப் பிறகு கூறினார்.
செயற்கை நுண்ணறிவில் இணைந்து பணியாற்ற நிறைய வாய்ப்புகள் இருப்பதாக இரு அமைச்சர்களும் ஒப்புக்கொண்டனர்.
நவம்பர் 2019 இல், அதிபர் மேர்க்கலின் டெல்லி பயணத்தின் போது, ஜெர்மனியும் இந்தியாவும் செயற்கை நுண்ணறிவில் ஒரு கூட்டு ஆராய்ச்சி திட்டத்தை நிறுவ ஒப்புக்கொண்டதை டாக்டர் ஜிதேந்திர சிங் நினைவு கூர்ந்தார். தலா 3.5 மில்லியன் யூரோக்கள் பங்களிப்புடன், உயர்கல்வியில் இந்திய-ஜெர்மன் கூட்டாண்மையை மேலும் 4 ஆண்டுகளுக்கு நீட்டிக்கவும் அவர்கள் முடிவு செய்துள்ளனர்.
நமது இருதரப்பு உறவின் மூலோபாய தூண்களில் ஒன்றான, இரு நாடுகளுக்கும் இடையே நடந்து வரும் அறிவியல் மற்றும் தொழில்நுட்ப ஒத்துழைப்பு குறித்து இந்தியாவும், ஜெர்மனியும் திருப்தி தெரிவித்துள்ளன. இரு நாடுகளின் கல்வித்துறை, ஆராய்ச்சி நிறுவனங்கள் மற்றும் தொழில்கள் வலுவான பிணைப்பைக் கொண்டுள்ளன. மேலும் நமது மூலோபாய ஆராய்ச்சி மற்றும் மேம்பாட்டு கூட்டாண்மைகளில் ஊக்கியாகப் பங்கு வகிக்கின்றன.
இரு நாடுகளும் இப்போது எலக்ட்ரிக் மொபிலிட்டி, சைபர் பிசிகல் சிஸ்டம், குவாண்டம் டெக்னாலஜிஸ், ஃபியூச்சர் மேனுஃபேக்ச்சரிங், கிரீன் ஹைட்ரஜன் எரிபொருள், ஆழ்கடல் ஆராய்ச்சி உள்ளிட்டவைகளில் இணைந்து பணியாற்றி வருவதாகக் குறிப்பிட்டார். இந்த பகுதிகளில் கூட்டு ஒத்துழைப்பை உருவாக்க ஆராய்ச்சி மற்றும் முன்மொழியப்பட்டது. நிலைத்தன்மை மற்றும் சுகாதாரப் பாதுகாப்பில் செயற்கை நுண்ணறிவைப் பயன்படுத்துதல் போன்ற துறைகளில் இரண்டு நாடுகள் ஏற்கனவே ஒருவருக்கொருவர் பலத்தை பரிசோதிக்க தொடங்கியுள்ளன.
மத்திய அரசின் அறிவியல் மற்றும் தொழில்நுட்பத் துறைக்கு இடையே சமீபத்தில் ஏற்பட்ட புரிந்துணர்வு ஒப்பந்தம் குறித்து இரு அமைச்சர்களும் திருப்தி தெரிவித்தனர். இந்தியா மற்றும் ஜெர்மன் ஆராய்ச்சி அறக்கட்டளை  சர்வதேச ஆராய்ச்சி பயிற்சி குழுக்கள்  திட்டத்திற்கு ஆதரவாக இந்திய மற்றும் ஜெர்மன் மாணவர்களின் ஆய்வு முனைவர் திட்டத்தை தொடர்வதற்கான பயிற்சியை இலக்காகக் கொண்டு திறன் மேம்பாட்டிற்கான ஒத்துழைப்பை மேலும் அதிகரிக்கும்.
விஞ்ஞானம் மற்றும் பொறியியலில் மனித திறன் மேம்பாடுகளுக்கான பல முன்முயற்சிகள் சமீபத்தில் வகுக்கப்பட்டுள்ளன என்று இரு அமைச்சர்களும் மகிழ்ச்சியடைந்தனர்,
பிரதமர் நரேந்திர மோடியின் தலைமையிலான இந்திய அரசு புதுமைகளுக்கு அதிக முக்கியத்துவம் அளிக்கிறது என்று டாக்டர் ஜிதேந்திர சிங் குறிப்பிட்டார்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://www.pib.gov.in/PressReleasePage.aspx?PRID=1822324
சுகாதாரம் மற்றும் குடும்ப நலத்துறை அமைச்சகம்
உணவுப் பாதுகாப்புத் துறையில் இந்தியா-டென்மார்க் ஒத்துழைப்பிற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உணவுப் பாதுகாப்புத் துறையில் இந்தியா-டென்மார்க் ஒத்துழைப்பதற்கான புரிந்துணர்வு ஒப்பந்தத்திற்கு பின்னேற்பு ஒப்புதல் அளிக்கப்பட்டது. இந்த ஒப்பந்தம் 16, ஏப்ரல் 2018-ல் கையெழுத்தானது.
பலன்கள்:
இருதரப்பு உறவுகளை பலப்படுத்தவும், பரஸ்பர புரிந்துணர்வு மற்றும் நம்பிக்கையை மேம்படுத்துவதுடன், உணவுப் பாதுகாப்பில் இருநாடுகளும் தத்தமது திறமைகளை மேம்படுத்திக் கொள்ளவும் இந்த ஒப்பந்தம் உதவும். அத்துடன், உணவுப் பாதுகாப்பில் இருநாடுகளிலும் பின்பற்றப்படும் சிறந்த நடைமுறைகளில் புரிந்துணர்வை மேம்படுத்தவும், உணவுப் பாதுகாப்பு தொடர்பான பிரச்சினைகளுக்கு விரைந்து தீர்வுகாணவும் உதவிகரமாக இருக்கும்.
உணவுப் பாதுகாப்பு தர நிர்ணயத்தை மேம்படுத்தவும், சிறந்த நடைமுறைகளை எளிதில் அணுகவும், முக்கியமான உணவுப் பொருள் வர்த்தகத்திற்கும் இந்த ஒப்பந்தம் வகைசெய்கிறது.
-------
(Visitor Counter : 68
அறிவியல் மற்றும் தொழில்நுட்பத்துறை
உயிரி தொழில்நுட்பம் மற்றும் உயிரிமருந்து ஆகியவற்றில் உருவாகிவரும் பிரச்னைகள் குறித்து பிரிக்ஸ் கூட்டத்தில் ஆலோசனை
உயிரி தொழில்நுட்பத்துறை மற்றும் உயிரிமருந்துகள் துறைகளில் உருவாகி வரும் பிரச்சனைகள் குறித்து, நான்காவது பிரிக்ஸ் செயற் குழு கூட்டத்தில் நிபுணர்கள் விவாதித்தனர்.
பிரேசில், ரஷ்யா, இந்தியா, சீனா மற்றும் தென் ஆப்பிரிக்கா ஆகிய நாடுகள் உறுப்பினராக உள்ள பிரிக்ஸ் அமைப்பின் செயற்குழு கூட்டம் கடந்த மே 25 மற்றும் 26ம் தேதிகளில் காணொலி வாயிலாக நடைப்பெற்றது. இதில் பிரிக்ஸ் நாடுகளைச் சேர்ந்த ஆராய்ச்சியாளர்கள், கல்வியாளர்கள், அரசு அதிகாரிகள் என 60 பேர் கலந்து கொண்டனர்.
எதிர் நுண்ணுயிர் தடுப்பு, செயற்கை நுண்ணறிவு மற்றும் டிஜிட்டல் சுகாதார மருத்துவம், தொற்று அற்ற நோய்கள், நரம்பியல் கோளாறுகள், வேளாண்-உயிரி தொழில்நுட்பம், உணவு மற்றும் ஊட்டச்சத்து, புற்றுநோய், கொவிட்டுக்கு பிந்தைய நீண்டகால சவால்கள் மற்றும் கொவிட்-19 வைரஸின் மூலக்கூறு நோய்க்கிருமி உருவாக்கம் உள்ளிட்ட சிக்கல்கள் குறித்து பிரிக்ஸ் நாடுகள் இணைந்து ஆய்வு மேற்கொள்ள வேண்டும் என உயிரி தொழில்நுட்பம் மற்றும் உயிரி மருந்துக்கான செயற்குழு உறுப்பினர்கள் ஆலோசனை கூறினா்.
கொவிட்டுக்கு பிந்தைய சவால்கள், தொற்று அற்ற நோய்களை சமாளிப்பது போன்றவற்றை முன்னணி திட்டமாக பிரிக்ஸ் அமைப்பு மேற்கொள்ள வேண்டும் என இந்தியா விருப்பம் தெரிவித்தது. ஆரோக்கியமான உணவு மற்றும் ஊட்டச்சத்துக்கான நிலையான வேளாண்-உயிரி தொழில்நுட்பம், நரம்பியல் மறுவாழ்வுக்கான மேம்பட்ட மெய்நிகர் உதவி தொழில்நுட்பத்தை முன்னணி திட்டமாக மேற்கொள்ள ரஷ்யா முன்மொழிந்தது. புற்றுநோய் ஆராய்ச்சியை முன்னணி திட்டமாக மேற்கொள்ள வேண்டும் என சீனா கூறியது.
இந்த கூட்டத்தில் இந்திய குழுவுக்கு அறிவியல் மற்றும் தொழில்நுட்ப துறையின் சர்வதேச ஒத்துழைப்பு பிரிவின் தலைவர் டாக்டர் சஞ்சீவ் குமார் வர்ஷ்னே தலைமை தாங்கினார். பிரிக்ஸ் நாடுகளின் பல்நோக்கு திட்டத்துக்கு துணை முதலீடு செய்வது, நிதி அளிப்பதில் இந்தியா உறுதியாக உள்ளதாக அவர் தெரிவித்தார்.
பிரிக்ஸ் அறிவியல் தொழில்நுட்பம் மற்றும் புத்தாக்க நடவடிக்கைகள் காலஅட்டவணை 2020-21ன் ஒரு பகுதியாக இந்த கூட்டம் நடந்தது. இதற்கு 2021 ஜனவரி முதல் இந்தியா தலைமை வகிக்கிறது. அமைச்சர்கள், மூத்த அதிகாரிகள் அளவிலான கூட்டம், துறைசார்ந்த கூட்டம், கருத்தரங்குகள் என பிரிக்ஸ் அமைப்பின் சார்பில் இந்தாண்டில் 100 நிகழ்ச்சிகள் நடத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722175
நிலக்கரி அமைச்சகம்
அனல்மின் நிலையங்களுக்கு இரண்டு மில்லியன் டன்களுக்கு மேற்பட்ட நிலக்கரி விநியோகம்: மத்திய அமைச்சர் திரு பிரகலாத் ஜோஷி தகவல்
அனல் மின் நிலையங்களுக்கு அனைத்து இடங்களிலிருந்தும் நிலக்கரி விநியோகம் அதிகரிக்கப்பட்டுள்ளது குறித்து மத்திய நிலக்கரித்துறை அமைச்சர் திரு பிரகலாத் ஜோஷி மகிழ்ச்சித் தெரிவித்துள்ளார்.
சுட்டுரையில் அவர் விடுத்துள்ள தகவலில், நிலக்கரி இந்தியா நிறுவனம் உட்பட அனைத்து இடங்களிலிருந்தும் அனல்மின் நிலையங்களுக்கு இரண்டு மில்லியன் டன்களுக்கு மேல் நிலக்கரி விநியோகம் செய்யப்பட்டுள்ளதாக நேற்று பதிவு செய்யப்பட்டது.
அனல் மின் நிலையங்களில் போதிய கையிருப்பை உறுதி செய்ய நிலக்கரி விநியோகம் மேலும் அதிகரிக்கப்படும் என்று திரு பிரகலாத் ஜோஷி தெரிவித்துள்ளார்.